Wutrobnje witajće k nam,
do tysaclětneho města Budyšin! Wysoko nad Sprjewju, tam hdźež je dźens hród Ortenburg, běše něhdy sydło kmjena Milčanow. Mjeztym je wjele wody po Sprjewi běžało a Budyšin je dwurěčne srjedźišćo Hornjeje Łužicy.
Serbski muzej je hižo z lěta 1900 narodny muzej Hornich a Delnich Serbow w duchu załožićela Arnošta Muki a dalšich wótčincow. Tu móžeće naše stawizny zrozumić, kulturu dožiwjeć a wuměłstwo wobdźiwać. Wot narodnych drastow a nałožkow přez načasne wuměłstwo a hudźbu – wustajeńcy a zarjadowanja skića zajimawostki za kóždeho.
Doporučić móžemy naše awdijowe přewodniki za dorosćenych kaž tež zabawny dźěćacy widejowy přewodnik.
Wšo je krajina. Serbski moler Jan Buk
2.10.2022 – 26.2.2023
Wuměłstwo bě jeho žiwjenje, přetož „Za mnje je wuměłstwo nutřkowne duchowne rozestajenje z realitu“, tak Jan Buk (1922-2019).
Składnostnje 100. posmjertnych narodnin wuznamneho serbskeho molerja Jana Buka wěnuje Serbski muzej zhromadnje ze swojimi projektnymi partnerami wuměłcej jubilejnu wustajeńcu.
Po jeho nazhonjenju so přitomnosć ze srědkami zašłosće předstajeć njehodźi, ale žada za nowej, načasnej rěču formow a za intelektualnym rozestajenjom. Tak je wospjet za to pledował, zo so serbske wuměłstwo, kotrež so tehdom hišće w dosć wuskim, folkloristisce wobmjezowanym radiusu pohibowaše, duchownje wotewrje.
Ze swojim tworjenjom stwori cyle nowe wuchadźišćo a je tomu dopomhał, zo so zwisk k modernje namaka.
Wustajeńcu přewodźa wobšěrna monografija. Wustajeńca a kniha podatej mnohostronski dohlad do žiwjenja a tworjenja wuměłca, hlej
www.sandstein.de/HS22. Dalše informacije k přewodźacym zarjadowanjam namakaće pod “kalender”.
Aktualnosće
9.12.2022 wot 17 hodź.: Wjedźenje a hudźbno-literarny wječor
17 hodź.: Christina Boguszowa přeprošuje na kuratorske wjedźenje “Wšo je krajina. Serbski moler Jan Buk”. Při tym wobswětla žiwjenje a skutkowanje najwažnišeho serbskeho wuměłca moderny. 18 hodź.: Z poeziju a hudźbu wěnuja so serbske awtorki a awtorojo kaž tež pólscy hudźbnicy Bukowym twórbam. Ze serije “Kóždy wobraz je nowy započatk ” serbskeho kulturneho časopisa Rozhlada […]
Kofej w třoch “Łužica we wobrazach. Fotografka Gudrun Kubenz”, 14.12.2022
“Łužica we wobrazach. Fotografka Gudrun Kubenz” Fotowa žurnalistka Gudrun Kubenz (* 1931) słuša k emancipowanym žonam powójnskeho časa, kotrež so w muskich domenach přesadźi. Ze swojim trabantom bě wšudźe pódla. Při tym dokumentowaše NDR-ske twarstwo, milinarnju Čorna Pumpa, žony w prodrustwje, kulturny a kubłanski wšědny dźeń kaž tež serbski kulturny festiwal. Připódla dźěłaše tež za […]
slv_Latn szl_Latn szl_Latn pol_Latn szl_Latn unk ces_Latn szl_Latn szl_Latn szl_Latn hrv_Latn slv_Latn pol_Latn szl_Latn szl_Latn szl_Latn szl_Latn